SL Uradni list Evropske unije C 296/31

Povzetek podatkov, ki jih predložijo države članice o državni pomoči, dodeljeni v skladu z Uredbo Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(Besedilo velja za EGP)

(2006/C 296/07)

Št. pomoči: XA 97/06

Država članica: Italija

Regija: Friuli Venezia Giulia

Naziv sheme pomoči ali ime podjetja, ki prejme individualno pomoč: Strukturni ukrep za planine in dostopnost zadevnih poti: sredstva za združenje „Associazione Friulana Tenutari Stazioni Taurine ed Operatori Fecondazione Animale di Udine“

Pravna podlaga:

— Legge regionale n. 1/2005, articolo 6, comma 48 «Disposizioni per la formazione del bilancio pluriennale e annuale della Regione Autonoma Friuli Venezia Giulia (Legge finanziaria 2005)»

— Delibera di Giunta Regionale del 17.3.2006 n. 556

Načrtovani letni izdatki po shemi ali skupni znesek individualne pomoči, dodeljene podjetju: Predvidena sredstva: 23 010,75 EUR

Največja intenzivnost pomoči: 75 % upravičenih stroškov za naložbe ali dela, namenjena ohranitvi elementov naravne dediščine, ki so proizvodni dejavnik planin, če naložbe ne povečujejo proizvodnih zmogljivosti same planin

Datum začetka izvajanja: 10 delovnih dni po odpošiljanju tega obrazca, kot je določeno v členu 19(1) Uredbe (ES) št. 1/2004

Trajanje sheme ali individualne pomoči:

Cilj pomoči: Pomoč planinam za gradnjo, obnovo ali vzdrževanje dostopnosti poti, za dela in opremo, namenjene proizvodnji, za shranjevanje in distribucijo krme, za ureditev in opremo pašnikov ter za dela v zvezi z oskrbo z vodo in zavetji za črede

Pomoč je v skladu s členom 5 Uredbe (ES) št. 1/2004 z dne 23. decembra 2003, ki je bila obljavljena v UL L 1/1 dne 3. januarja 2004

Zadevni gospodarski sektorji: Pomoč je namenjena ohranjevanju in povečanju vrednosti planinske krajine in arhitekturne dediščine planin, ki se ukvarjajo s proizvodnjo, predelavo in trženjem kmetijskih proizvodov

Naziv in naslov organa, ki dodeli pomoč:

Regione autonoma Friuli Venezia Giulia Direzione centrale risorse agricole, naturali, forestali e montagna Servizio investimenti aziendali e sviluppo agricolo Via Caccia, 17 I-33100 — Udine

Spletna stran: www.regione.fvg.it

Številka XA: XA 93/06

Država članica: Republika Poljska

Regija: Północno – Zachodni (Pl 4), Województwo Wielkopolskie (Pl 41; 3.30)

Sub-region: Kaliski (3.30.40)

Naziv sheme pomoči ali ime podjetja, ki prejme individualno pomoč: Przedsiębiorstwo Produkcji, Handlu i Usług „Gruntpol“ Sp. z o.o. in Kalisz, ul. Gościnna 23/25, PL-62-800 Kalisz

Pravna podlaga:

— art. 9 ust. 5 ustawy z dnia 27 lipca 2001 r. o wprowadzeniu ustawy Prawo ochrony środowiska, ustawy o odpadach oraz o zmianie niektórych ustaw (Dz.U. z 2001 r., nr 100 poz. 1085 ze zm.)

— art. 281 ustawy z dnia 27 kwietnia 2001 r. Prawo ochrony środowiska (tekst jednolity: Dz.U. z 2006 r., nr 129 poz. 902)

— art. 67a § 1 pkt 2 i pkt 3 ustawy z dnia 29 sierpnia 1997 r. Ordynacja podatkowa (tekst jednolity Dz.U. z 2005r., nr 8 poz. 60 ze zm.)

Načrtovani letni izdatki po shemi ali skupni znesek individualne pomoči, dodeljene podjetju: Skupni znesek individualne pomoči, dodeljene podjetju: 145 171,66 PLN (sto petinštirideset tisoč sto enainsedemdeset zlotov in šestinšestdeset grošev) – znesek je bruto vrednost pomoči in je bil izračunan na podlagi Uredbe Sveta ministrov z dne 11. avgusta 2004 o podrobnem načinu izračunavanja vrednosti dodeljene državne pomoči različnih oblik (Dz. U. z 2004 r., Nr 194, poz. 1983). Pomoč se dodeli v obliki odpisa plačil za gospodarsko rabo okolja in v obliki odloga roka za poravnavo takšnih plačil

Največja intenzivnost pomoči: 145 224,92 PLN (sto petinštirideset tisoč dvesto štiriindvajset zlotov in dvaindevetdeset grošev). Upravičeni stroški pomoči znašajo 290 449,85 PLN. Bruto intenzivnost pomoči je 49,98 %

Datum začetka izvajanja: Po prejemu potrdila v obliki obvestila z identifikacijsko številko, da je Evropska komisija prejela ta povzetek podatkov

Trajanje sheme ali individualne pomoči:

— Odpis plačil: september 2006

— Odlog plačila za eno leto

Cilj pomoči: Naložba, kateri je pomoč namenjena, bo izboljšala kakovost shranjenih kmetijskih proizvodov, tj. česna in žitaric. (člen 4(3)(c) Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov (UL L 1/1 z dne 3. januarja 2004)). Ta pomoč bo dosežena s preoblikovanjem in modernizacijo kmetijskih stavb v skladišče česna in kmetijskih proizvodov (člen 4(4)(a) zgoraj omenjene uredbe)

Zadevni sektorji: Pomoč se dodeli izvajalcu, ki prevzame gospodarsko dejavnost v sektorju pridelave rastlin

Naziv in naslov organa:

Marszałek Województwa Wielkopolskiego Al. Niepodległości 18 PL-61-713 Poznań

Spletna stran: www.umww.pl

Številka XA: XA 94/2006

Država članica: Republika Poljska

Regija: Cela država

Naziv sheme pomoči: Pomoč malim in srednje velikim podjetjem, ki so predložila vlogo za registracijo imen proizvodov v skladu z uredbama Sveta št. 509/2006 o zajamčenih tradicionalnih posebnostih kmetijskih proizvodov in živil ter št. 510/2006 o zaščiti geografskih označb in označb porekla za kmetijske proizvode in živila

Pravna podlaga: Ustawa z dnia 28 czerwca 2006 r. o zmianie ustawy o utworzeniu Agencji Restrukturyzacji i Modernizacji Rolnictwa

Načrtovani letni izdatki po shemi ali skupni znesek individualne pomoči, dodeljene podjetju: Stopnja vseh izdatkov je odvisna od števila vlog za registracijo, ki so sprejete na nacionalni ravni in predložene Evropski komisiji

Največja intenzivnost pomoči: Pomoč se odobri do 100 % nastalih izdatkov, vendar ti za celotno skupino, ki je predložila vlogo za registracijo, ne smejo presegati 10 000 PLN

Datum začetka izvajanja: Do pomoči so upravičene vloge za registracijo, za katere je bilo odločeno, da se predložijo Evropski komisiji po začetku veljavnosti Akta o spremembi Akta o ustanovitvi Agencije za prestrukturiranje in modernizacijo kmetijstva. Plačilo ne more biti izvedeno, dokler se z uradnim obvestilom in identifikacijsko številko ne potrdi, da je Evropska komisija prejela povzetek podatkov

Trajanje sheme ali individualne pomoči: Trajanje ni omejeno in je odvisno od števila predloženih vlog za registracijo in od letne omejitve proračunskih sredstev, ki so na voljo za navedeno dejavnost

Cilj pomoči: Pomoč malim in srednje velikim podjetjem, ki so predložila vloge za registracijo imen proizvodov v skladu z uredbama Sveta št. 509/2006 o zajamčenih tradicionalnih posebnostih kmetijskih proizvodov in živil ter št. 510/2006 o zaščiti geografskih označb in označb porekla za kmetijske proizvode in živila, je namenjena financiranju izdatkov, ki so nastali pri zbiranju informacij, potrebnih za pripravo vlog za registracijo. Cilj pomoči je spodbujati zaščito, registracijo in proizvodnjo prehrambnih proizvodov visoke kakovosti – Člen 13 Uredbe Komisije (ES) št. 1/2004

Zadevni gospodarski sektorji: Shema se uporablja v vseh podsektorjih. Subjekti, dejavni v proizvodnji in predelavi, ter subjekti, ki se ukvarjajo s trženjem, se lahko vključijo v skupine subjektov, ki predložijo vloge za registracijo

Naziv in naslov organa:

Agencja Restrukturyzacji i Modernizacji Rolnictwa Al. Jana Pawła II 70 PL-00-175 Warszawa

Spletišče: www.armir.gov.pl

Upravičenci: Skupine proizvajalcev, ki ustrezajo opredelitvi malih in srednje velikih podjetij iz Uredbe (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja

Upravičeni stroški: Upravičeni stroški pomoči vključujejo izdatke, nastale pri zbiranju informacij, potrebnih za pripravo vlog za registracijo glede tradicije, zgodovine in porekla proizvoda, njegove povezave z regijo in priprave dokazila o poreklu, informacij glede opisa, proizvodnje in označevanja proizvoda